OpenLLM-France/wikimedia huggingface dataset:
# Brian H. Rowe

Brian H. Rowe (1931 – 22 de febrer del 2007) fou un enginyer estatunidenc d'origen britànic. Al llarg de la seva carrera fou conseller delegat de General Electric Aviation, així com membre de l'Acadèmia Nacional d'Enginyeria dels Estats Units, la Royal Aeronautical Society i l'Institut Americà d'Aeronàutica i Astronàutica. Rowe també era conegut pel seu paper en el desenvolupament del que aleshores era el motor d'aviació més potent del món per al Boeing 777. L'Acadèmia Nacional d'Enginyeria descrigué Rowe com «un home que contribuí a definir l'aviació al segle XX», mentre que General Electric l'anomenà «una figura eminent de la història de GE Aviation i un pioner dels motors de reacció de renom mundial».

## Referències

* 1 2 National Academy of Engineering, Memorial Tributes: Volume 15 (2011);Brian H. Rowe;by M. J. Benzakein
* ↑ Newcastle University:Brian Rowe (BSc Mechanical Engineering 1955);by James Johnston, Development Manager Arxivat 4 March 2016$^{[Datemismatch]}$ a Wayback Machine.
* 1 2 Seattle PI: Brian Rowe, the former GE executive who played a key role in the development of the world's most powerful engine that is used on Boeing's 777
# Abel Perau Gelet

Abel Perau Gelet (Lleida, 30 de gener de 1954 - Lleida, 1994) fou un atleta català.
Membre del Sícoris de Lleida, i especialitzat en curses de fons, fou el tercer d'una saga amb els seus germans Josep Maria, subcampió de Catalunya de 3.000 metres obstacles, i Modest, campió de Catalunya de la mateixa prova. Els anys 1972 i 1974 aconseguí el títol de campió de Catalunya de 5.000 metres. Durant la seva estada a la Residència Joaquin Blume formà part de la secció atlètica del Reial Madrid entre el 1977 i el 1979. Posteriorment, ja com a atleta independent, també aconseguí un títol d'Espanya de 30 quilòmetres (1980). Disputà la marató als Jocs Mediterranis de 1979. Acabà la seva carrera atlètica a la Secció d'Atletisme de l'AE Antorcha de Lleida.

## Referències

* ↑ «Abel Perau Gelet». L'Enciclopèdia.cat - Gran Enciclopèdia Catalana. Barcelona: Grup Enciclopèdia Catalana [Consulta: 13 agost 2022].
# Brian G. Hutton

Brian G. Hutton (Nova York, 1 de gener de 1935 - 19 d'agost de 2014) va ser un actor i director de cinema estatunidenc.

## Biografia

Brian G. Hutton va néixer i es va formar a Nova York. Abans d'iniciar la seva carrera al cinema, va treballar com a actor interpretant papers secundaris en nombroses sèries de televisió, també gràcies a l'ajuda del director Douglas Heyes; sempre com a actor, també va participar en algunes pel·lícules dels anys cinquanta i seixanta .
La seva activitat com a director va començar a mitjans dels anys seixanta. El seu primer treball darrere de la càmera va ser Wild Seed, produït el 1965 per Universal Pictures. Van seguir The Pad and How to Use It (1966) i Sol Madrid(1968). Posteriorment va dirigir obres de més abast, com El desafiament de les àguiles (1968), basada en un tema d' Alistair MacLean i interpretada per Richard Burton i Clint Eastwood en els papers principals. Un altre gran èxit va ser la comèdia de guerra Els herois de Kelly (1970), ambientada durant la Segona Guerra Mundial, amb Clint Eastwood, Telly Savalas i Donald Sutherland.
Menys èxit van tenir les següents pel·lícules, el drama Joc de tres (1973), amb Elizabeth Taylor, Michael Caine i Susannah York, i les dues següents Night Watch (1973), amb Liz Taylor i Laurence Harvey, i El primer pecat mortal (1980), que va marcar el retorn al cinema de Frank Sinatra després de deu anys d'absència de la pantalla gran. El seu últim treball, La gran ruta cap a la Xina (1983) va ser una pel·lícula d'aventures.

## Filmografia
### Director

* Wild Seed (1965)
* The Pad and How to Use It (1966)
* El desafiament de les àguiles (Where Eagles Dare) (1968)
* Sol Madrid (1968)
* Els herois de Kelly (Kelly's Heroes) (1970)
* Joc de tres (Zee and Co.) (1972)
* Night Watch (1973)
* El primer pecat mortal (The First Deadly Sin) (1980)
* La gran ruta cap a la Xina (High Road to China) (1983)

### Actor

* 1957: Carnival Rock: Stanley
* 1957: Fear Strikes Out: Bernie Sherwill
* 1957: Duel de titans (Gunfight at the O.K. Corral): Rick
* 1958: The Case Against Brooklyn: Jess Johnson
* 1958: King Creole: Sal
* 1959: L'últim tren de Gun Hill (Last Train from Gun Hill): Lee Smithers
* 1959: The Big Fisherman: John
* 1962: The Interns: Dr. Joe Parelli

## Referències

* ↑ http://www.whereeaglesdare.com/movie/index.php?page=moviemakers&id=29 Arxivat 2014-04-29 a Wayback Machine.
# Xenó (desambiguació)

«Xenó» té aquests significats:
Onomàstica:
* Xenó de Tebes, militar tebà.
* Xenó (militar selèucida), militar grec al servei d'Antíoc III el Gran.
* Xenó d'Hermione, tirà d'Hermione
* Xenó de Patres, polític i militar de la Lliga Aquea.
* Xenó d'Ègion, polític de la Lliga Aquea.
Viccionari
# Akhsi

Akhsi fou una antiga ciutat de la vall de Fergana, que en temps de Baber era la segona ciutat del territori, després d'Andijan.
Era una de les dues ciutats de la vall situades al nord del riu Sihun o Saihun, a menys de 40 km a l'oest d'Andijan. Se l'anomenava també Akhsikit i antigament Akhsikint. Fou la capital d'un principat timúrida creat per Umar Xaïkh Mirza (Umar Xaïkh II), però després es va traslladar a Andijan. Akhsi estava emmurallada i no gaire lluny corria el riu Sihun; era una ciutat considerable i els seus suburbis s'estenien tres quilòmetres més enllà de les muralles.
Correspon a la moderna Eski, una petita vila de l'Uzbekistan.

## Referències

* Babur-name Arxivat 2009-09-25 a Wayback Machine.
# Ariopsis uncinatus

Ariopsis uncinatus és una espècie de peix de la família dels àrids i de l'ordre dels siluriformes.

## Referències

* ↑ uBio (anglès)
* ↑ Gill T. N., 1861. Catalogue of the fishes of the eastern coast of North America, from Greenland to Georgia. Proc. Acad. Nat. Sci. Phila. v. 13 (Suppl.). 1-63.
* ↑ BioLib (anglès)
* ↑ Ng, H. H. & J. S. Sparks. 2003. The ariid catfishes (Teleostei: Siluriformes: Ariidae) of Madagascar, with the description of two new species. Occas. Pap. Mus. Zool. Univ. Mich. Núm. 735: 1-21.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Casa't i ja ho veuràs

Casa't i ja ho veuràs (original:The Bride Walks Out) és una pel·lícula estatunidenca de Leigh Jason estrenada el 1936 i doblada al català.

## Argument

Carolyn i Michael s'enamoren i decideixen casar-se, però ell s'entossudeix en que ella deixi la feina de model. Carolyn s'adona que amb només un salari no arriben a final de mes, així que es posa a treballar, ocultant-li-ho al seu marit, ja que és conscient que posarà el crit al cel si arriba a assabentar-se.

## Repartiment

* Barbara Stanwyck: Carolyn Martin
* Gene Raymond: Michael Martin
* Robert Young: Hugh McKenzie
* Helen Broderick: Mattie Dodson
* Willie Best: Smokie
* Robert Warwick: M. McKenzie
* Billy Gilbert: M. Donovan
* Wade Boteler: Cap de terreny
* Hattie McDaniel: Mamie

## Rebuda

Una peça estiuenca que insisteix que l'amor pot trobar un camí perquè una parella jove visqui en circumstàncies delicioses amb 35 dòlars a la setmana. Tot i que la pel·lícula no destaca especialment, proporciona un escalfament per Barbara Stanwyck abans de la seva aparició molt anunciada a The Plough and the Stars de Sean O'Casey i dona Robert Young la possibilitat de gastar molts diners de manera capritxosa. També presenta Gene Raymond com un jove marit impulsiu, que és més un enginyer convincent que un amant. I per donar un impuls al que altrament ha estat una feina bastant rutinària, Ned Sparks i Helen Broderick demostren, en el seu modisme característic, què passa als matrimonis idíl·lics després d'uns quants anys amb 35 dòlars a la setmana.

## Referències

* ↑ Casa't i ja ho veuràs
* ↑ The New York Times. The Bride Walks Out (en anglès). The New York Times, 10 de juliol de 1936.
# Brian Gilbert

Brian Gilbert és un director de cinema. Nascut a Anglaterra, va passar gran part de la seva infantesa a Austràlia, on va ser un actor infantil de cinema, televisió i ràdio. Tornant a Anglaterra als catorze anys, va assistir a la Harrow County Grammar School for Boys i va completar la seva educació a la Oxford University.
Va continuar treballant com a actor professional fins al 1979, quan es va incorporar a l'Escola Nacional de Cinema i Televisió com a estudiant de direcció. Tan ben rebuda va ser la seva pel·lícula de graduació, The Devotee aquest productor David Puttnam li va encarregar immediatament escriure i dirigir un llargmetratge per la Channel Four Sèrie First Love dels anys 80. A partir d'aquí, va passar a dirigir El príncep francès (French Lessons títol nord-americà), una coproducció francès-anglès.
Posteriorment, ha treballat tant al Hollywood com al Regne Unit, dirigint Vice versa el 1988, i el 1991 No sense la meva filla, l'adaptació del polèmic best-seller del mateix nom, que va protagonitzar Sally Field com a Betty Mahmoody.
Quatre anys més tard va arribar Tom i Viv protagonitzada per Willem Dafoe i Miranda Richardson, la història del primer matrimoni del poeta T. S. Eliot, nominat a dos premis de l'Acadèmia. Finalment va ser seguida per la producció de 1997 Wilde, protagonitzada per Jude Law i Stephen Fry, basada en la biografia de Richard Ellmann d'Oscar Wilde. El 2003, va dirigir Visitants, protagonitzada per Christina Ricci. Va escriure i dirigir el documental Lord Haw-Haw: Portrait of a Fanatic per a la televisió britànica i irlandesa, i el 2006, va dirigir la versió escènica de l'obra de teatre de Mary Kenny Allegiance, protagonitzada per Mel Smith, i produïda per Daniel Jewel, al Festival d'Edimburg. Actualment és professor convidat habitual a la National Film and Television School.

## Filmografia

* Lord Haw-Haw: Portrait of a Fanatic - 2005
* Visitants - 2003
* Wilde - 1997
* Tom i Viv - 1994
* No sense la meva filla - 1991
* Vice versa - 1988
* El príncep francès - 1985
* Sharma i més enllà - 1984
* El viatge dels maleïts - 1976

## Referències

* ↑ Brian Gilbert, Director. United Agents 2011. Retrieved 17 July 2011.
# ATP7B

El gen ATP7B és un gen que codifica la síntesi del polipèptids beta de l'ATPasa transportadora de Cu$^{++}$. El gen es troba localitzat en el braç llarg (q) del cromosoma 13 en humans, i presenta una longitud de 78.825 parells de bases. El gen codifica un polipèptid de 1465 aminoàcids (157.334 Da), que després de la traducció és enviat a diferents compartiments subcel·lulars, predominantment la xarxa Trans-Golgi, encara que també pot ser trobat als mitocondris. En resposta a elevats nivells de Cu$^{++}$, s'expressa a més a la membrana plasmàtica.
Mutacions en el gen ATP7B es relacionen amb la malaltia de Wilson.

## Referències

* ↑ «Malalties que s'associen genèticament amb ATP7B, vegeu/editeu les referències a wikidata».
* 1 2 3 GRCh38: Ensembl release 89: ENSG00000123191 - Ensembl, May 2017
* 1 2 3 GRCm38: Ensembl release 89: ENSMUSG00000006567 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
* ↑ Lim, Chris M; Cater Michael A, Mercer Julian F B, La Fontaine Sharon «Copper-dependent interaction of glutaredoxin with the N termini of the copper-ATPases (ATP7A and ATP7B) defective in Menkes and Wilson diseases». Biochem. Biophys. Res. Commun., 348, 2, 01-09-2006, pàg. 428–36. DOI: 10.1016/j.bbrc.2006.07.067. ISSN: 0006-291X. PMID: 16884690.
* ↑ Larin, D; Mekios C, Das K, Ross B, Yang A S, Gilliam T C «Characterization of the interaction between the Wilson and Menkes disease proteins and the cytoplasmic copper chaperone, HAH1p». J. Biol. Chem., 274, 40, 01-10-1999, pàg. 28497–504. DOI: 10.1074/jbc.274.40.28497. ISSN: 0021-9258. PMID: 10497213.
* ↑ Hamza, I; Schaefer M, Klomp L W, Gitlin J D «Interaction of the copper chaperone HAH1 with the Wilson disease protein is essential for copper homeostasis». Proc. Natl. Acad. Sci. U.S.A., 96, 23, 01-11-1999, pàg. 13363–8. DOI: 10.1073/pnas.96.23.13363. ISSN: 0027-8424. PMC: 23953. PMID: 10557326.
# Cauchy

«Cauchy» té aquests significats:
* Toponímia:
** Cauchy-a-la-Tour, municipi francès al departament del Pas de Calais (regió de Nord – Pas de Calais)
** Estrée-Cauchy, municipi francès al departament del Pas de Calais (regió de Nord – Pas de Calais)
** Sauchy-Cauchy, municipi francès al departament del Pas de Calais (regió de Nord – Pas de Calais)
* Matemàtiques:
** Augustin Louis Cauchy (París, 1789 - Sceaux, 1857), matemàtic francès
** Desigualtat de Cauchy-Schwarz, desigualtat de Cauchy o desigualtat de Cauchy-Bunyakovski-Schwarz
** Distribució de Cauchy, distribució de probabilitat definida per la funció de densitat
** Equacions de Cauchy-Riemann
** Fórmula de la integral de Cauchy, part fonamental del càlcul integral de variable complexa
** Problema de Cauchy
** Producte de Cauchy, operació referida a algunes sèries en anàlisi matemàtica que permet generalitzar la propietat de distributiva
** Successió de Cauchy, successió tal que la distància entre els seus elements es va fent més petita a
** Teorema de Cauchy-Hadamard
** Teorema de la integral de Cauchy, part fonamental del càlcul integral de variable complexa
** Teorema del valor mitjà de Cauchy, generalització del teorema del valor mitjà de Lagrange usat en càlcul diferencial
** Valor principal de Cauchy, mètode per assignar valors a certes integrals
# Woodlake

Woodlake és una població dels Estats Units a l'estat de Califòrnia. Segons el cens del 2000 tenia 6.651 habitants.

## Demografia

Segons el cens del 2000, Woodlake tenia 6.651 habitants, 1.777 habitatges, i 1.496 famílies. La densitat de població era de 1.297 habitants/km².
Dels 1.777 habitatges en un 53,5% hi vivien nens de menys de 18 anys, en un 57,5% hi vivien parelles casades, en un 18,7% dones solteres, i en un 15,8% no eren unitats familiars. En el 12,9% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,74 i el nombre mitjà de persones que vivien en cada família era de 4,02.
Per edats la població es repartia de la següent manera: un 37,8% tenia menys de 18 anys, un 11,7% entre 18 i 24, un 28% entre 25 i 44, un 15% de 45 a 60 i un 7,5% 65 anys o més.
L'edat mediana era de 25 anys. Per cada 100 dones de 18 o més anys hi havia 103,5 homes.
La renda mediana per habitatge era de 23.653 $ i la renda mediana per família de 23.880 $. Els homes tenien una renda mediana de 23.175 $ mentre que les dones 15.625 $. La renda per capita de la població era de 8.842 $. Entorn del 33% de les famílies i el 36,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodlake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Woodlake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Arteaga

«Arteaga» té aquests significats:
* Toponímia:
** Arteaga (municipi de Coahuila), municipi a l'estat mexicà de Coahuila de Zaragoza
** Artegaga o Artea, municipi de Biscaia, a la comarca d'Arratia-Nerbion
** Arteaga (població de Coahuila), població a l'estat de Coahuila; Mèxic
** Gautegiz-Arteaga, municipi de Biscaia a la riba dreta de la ria de Mundaka o Urdaibai, a la comarca de Busturialdea-Urdaibai
* Biografies:
** Ángel Arteaga de la Guía (Campo de Criptana, Ciudad Real, 1928 – Madrid, 1984), músic espanyol
** Joaquina Arteaga, soprano i actriu espanyola del segle XVIII
** Ignacio de Arteaga y Bazán (Aracena, Huelva, 1731 – 1783), oficial de l'Armada Espanyola
** Iñigo Arteaga Nieto (Añorga, Sant Sebastià, 1972), futbolista basc que ocupava la posició de porter
** Íñigo de Arteaga y Falguera (Madrid, 1905 – Marbella, 1997), militar i noble espanyol, duc d'El Infantado, gran d'Espanya i capità general de la II Regió Militar i de les Illes Balears
** José María Arteaga Magallanes (Ciutat de Mèxic, 1827 - Uruapan, Michoacán, 1865), militar mexicà
** Josep Maria d'Arteaga i Pereira (Barcelona, 1846 - 1913), pianista, musicògraf i compositor
** Rosalía Arteaga Serrano (Cuenca, Equador, 1956), activista social, escriptora i política que exercí com a presidenta de l'Equador l'any 1997
# Cas vocatiu

* Casos gramaticals
* Llista de casos gramaticals
* Cas abessiu
* Cas ablatiu
* Cas absolutiu
* Cas adessiu
* Cas adverbial
* Cas al·latiu
* Cas benefactiu
* Cas causal
* Cas causal final
* Cas comitatiu
* Cas datiu
* Cas dedatiu
* Cas delatiu
* Cas disjuntiu
* Cas distributiu
* Cas distributiu temporal
* Cas elatiu
* Cas essiu
* Cas essiu formal
* Cas essiu modal
* Cas exessiu
* Cas final
* Cas formal
* Cas genitiu
* Cas il·latiu
* Cas inessiu
* Cas instructiu
* Cas instrumental
* Cas latiu
* Cas locatiu
* Cas modal
* Cas multiplicatiu
* Cas objectiu
* Cas oblic
* Cas partitiu
* Cas possessiu
* Cas postposicional
* Cas preposicional
* Cas prolatiu
* Cas prosecutiu
* Cas separatiu
* Cas sociatiu
* Cas sublatiu
* Cas superessiu
* Cas temporal
* Cas terminatiu
* Cas translatiu
* Cas vial
* Cas vocatiu
* Arranjament morfosintàctic
* Cas absolutiu
* Cas acusatiu
* Cas ergatiu
* Cas instrumental
* Cas instrumental comitatiu
* Cas intransitiu
* Cas nominatiu
* Declinació
* Declinació alemanya
* Declinació basca
* Declinació eslovaca
* Declinació eslovena
* Declinació irlandesa
* Declinació islandesa
* Declinació llatina
* Declinació polonesa
* Declinació russa
* Declinació sèrbia
* Declinació txeca
El vocatiu és el cas usat per als substantius que identifiquen la persona (o animal o cosa) a qui el parlant s'està adreçant i, a vegades, per als determinants d'aquest substantiu.
Històricament, el vocatiu era un element del sistema de casos indoeuropeu i va existir en llatí, sànscrit i grec clàssic. Encara que ja s'ha perdut en moltes llengües indoeuropees modernes, algunes l'han retingut fins al moment, com ara el grec modern i algunes llengües eslaves (polonès, txec, serbi, croat, bosnià, ucraïnès, macedònic i búlgar) i celtes (gaèlic escocès i irlandès). Entre les llengües romàniques es va conservar en romanès. En català, es pot observar quan s'elimina en adreçar-s'hi l'article que precedeix un nom de persona.
Algunes llengües no indoeuropees, com ara el georgià, l'àrab, el xinès i el coreà, també presenten vocatiu.
Encara que no es conservi el cas, sovint apareix com a funció sintàctica, com en la frase catalana «Maria, deixa això a la cuina», on el nom propi «Maria» actua com a vocatiu perquè és a qui es dirigeix l'ordre. Acostuma a marcar-se el vocatiu amb una coma o un altre signe que el separi de la resta de la frase, indicant així que té com a missió activar el canal de la comunicació (funció fàtica del llenguatge), més que no interaccionar amb els altres elements de l'oració.
# Burt (Iowa)

Burt és una població dels Estats Units a l'estat d'Iowa. Segons el cens del 2000 tenia 556 habitants.

## Demografia

Segons el cens del 2000, Burt tenia 556 habitants, 223 habitatges, i 148 famílies. La densitat de població era de 499,2 habitants per km².
Dels 223 habitatges en un 25,6% hi vivien nens de menys de 18 anys, en un 60,1% hi vivien parelles casades, en un 4,5% dones solteres, i en un 33,6% no eren unitats familiars. En el 31,8% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,7% tenia menys de 18 anys, un 6,8% entre 18 i 24, un 27,5% entre 25 i 44, un 24,6% de 45 a 60 i un 18,3% 65 anys o més.
L'edat mediana era de 40 anys. Per cada 100 dones de 18 o més anys hi havia 87 homes.
La renda mediana per habitatge era de 29.625 $ i la renda mediana per família de 39.464 $. Els homes tenien una renda mediana de 28.833 $ mentre que les dones 21.364 $. La renda per capita de la població era de 15.727 $. Entorn del 9,3% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Burt». American Fact Finder. Oficina del Cens dels Estats Units, 12-01-2010.
# Bursitis trocanteriana

La bursitis trocanteriana (o síndrome del dolor del trocànter major), és la inflamació de la bossa serosa del trocànter major, una part del maluc.
Aquest bossa serosa és al costat superior, exterior del fèmur, entre la inserció dels músculs gluti mitjà i gluti menor en el trocànter del fèmur i l'eix femoral. Té la funció, en comú amb com qualsevol altra bossa serosa, de treballar com un amortidor i com lubricant per al moviment dels músculs adjacents a aquesta.
A vegades, aquesta bossa serosa es pot inflamar i ser clínicament dolorosa. Aquesta situació pot ser una manifestació d'una lesió (sovint com a resultat d'un moviment de torsió o per ús excessiu), però de vegades sorgeix sense causa òbviament definible. Els símptomes són dolor a la regió del maluc en caminar, i sensibilitat en la part superior del fèmur, que pot donar una impossibilitat d'estar en comoditat sobre el costat afectat.
Més sovint el dolor al maluc lateral és causat per la malaltia dels tendons dels glutis que inflamen secundàriament la bossa serosa. Això és més comú en les dones de mitjana edat i s'associa amb un dolor crònic i debilitant que no respon al tractament conservador. Altres causes de la bursitis trocanteriana inclouen la longitud desigual de les extremitats inferiors, la síndrome del lligament iliotibial, i la debilitat dels músculs abductors del maluc.
La bursitis trocanteriana pot restar diagnosticada erròniament durant anys, ja que comparteix el mateix patró de dolor amb moltes altres trastorns musculoesquelètics. Així, les persones amb aquest trastorn poden ser etiquetades de simuladors, o es poden sotmetre a diversos tractaments ineficaços a causa d'un mal diagnòstic. També pot coincidir amb la lumbàlgia, l'artritis i l'obesitat.

## Referències

* 1 2 Syed, Mubin I.; Shaikh, Azim. Radiology of Non-Spinal Pain Procedures: A Guide for the Interventionalist (en anglès). Springer Science & Business Media, 2010, p. 168. ISBN 3642004814.
* ↑ Trochanteric Bursitis a eMedicine
* ↑ Dougherty C and Dougherty JJ «Còpia arxivada». The Journal of Musculoskeletal Medicine, 27-08-2008. Arxivat de l'original el de juliol 27, 2009 [Consulta: d'agost 12, 2015]. Arxivat de juliol 27, 2009, a Wayback Machine.
* ↑ Williams BS and Cohen SP «Greater Trochanteric Pain Syndrome: A Review of Anatomy, Diagnosis and Treatment». Anesthesia & Analgesia, 108, 5, 2009, pàg. 1662–1670. DOI: 10.1213/ane.0b013e31819d6562. PMID: 19372352.